Návrh

zamerania kontrolnej činnosti Úradu vlády SR na I. polrok 2003

A. Úloha prechádzajúca z II. polroku 2002:

1. Kontrola plnenia úloh z uznesení vlády SR splatných v III. štvrťroku 2002, so zameraním na kontrolu plnenia uznesení vlády SR týkajúcich sa zahraničných pracovných ciest zamestnancov štátnej správy.

Kontrolované
subjekty:	vybrané ministerstvá

Cieľ:	zistiť vecné a časové plnenie úloh vybraných uznesení vlády SR. Osobitne sa zamerať na dodržiavanie príslušných interných predpisov, opodstatnenosť zahraničných pracovných ciest, ich prínos a stav realizácie prijatých úloh vyplývajúcich z týchto ciest, vrátane kontroly opatrení. V prípade zistených nedostatkov zabezpečiť prijatie opatrení na ich odstránenie.

Termín: 		      výkon kontroly:  október - november 2002
			      realizácia         :  vláda SR - január  2003

Externá 
spolupráca:                      útvary kontroly vybraných ministerstiev
(§ 14 ods. 1 zákona
NR SR č. 10/1996 Z. z.)

B. Nové úlohy:

2. Kontrola oprávnenosti a  výšky uplatnených finančných požiadaviek krajských a okresných úradov na krytie nákladov na záchranné práce a náhradu škôd na majetku miest a obcí spôsobených povodňami na vodných tokoch v SR v roku 2002 a kontrola dodržiavania účelu ich použitia (uznesenie vlády SR č. 989/2002).

Kontrolované 
subjekty:	vybrané  krajské  úrady a okresné  úrady  v zmysle  úlohy C.4. uznesenia vlády SR č. 989/2002 	

Cieľ:	zistiť oprávnenosť a výšku uplatnených požiadaviek kontrolova-nými subjektami, vrátane kontroly dodržania účelu použitia pridelených prostriedkov. V prípade zistených nedostatkov zabezpečiť, aby boli prijaté opatrenia na ich odstránenie.
	 
Termín:                  	výkon kontroly:  december 2002 - január 2003
                                          realizácia         :  vedúci Úradu vlády SR - február 2003
Externá
spolupráca: 	útvary kontroly vybraných krajských úradov a príslušné útvary 
(§ 14 ods. 1 zákona 	      okresných úradov
NR SR č. 10/1996 Z. z.
a úloha C.4. uznesenia
vlády SR č. 989/2002)		

3.  Kontrola  plnenia úloh z uznesení  vlády  SR  splatných  v IV. štvrťroku 2002, so zameraním na plnenie úloh vyplývajúcich z uznesenia vlády SR k „Návrhu opatrení, ktoré stanovujú spôsob prístupu k informáciám v súlade s dokumentom AUDIT a so zákonom o slobodnom prístupe k informáciám“ (uznesenie vlády SR č. 1078/2000).

Kontrolované
subjekty:	Ministerstvo práce, sociálnych vecí a rodiny SR, Ministerstvo zdravotníctva SR, Ministerstvo pôdohospodárstva SR, Ministerstvo školstva SR, Ministerstvo výstavby a regionálneho rozvoja SR 

Cieľ:	zistiť  vecné a časové plnenie úloh vybraných uznesení vlády SR. Osobitne sa zamerať na dodržiavanie  prijatých opatrení v nadväznosti na zákon o slobode informácií. V prípade zistených nedostatkov zabezpečiť, aby boli prijaté opatrenia na ich odstránenie.

Termín:	      výkon kontroly:  február 2003
       realizácia        :  vláda SR - apríl 2003

Externá 
spolupráca: 		      útvary kontroly Ministerstva práce, sociálnych vecí a rodiny SR,
(§ 14 ods. 1 zákona      Ministerstva zdravotníctva SR, Ministerstva pôdohospodárstva SR, NR SR č. 10/1996 	      Ministerstva školstva SR, Ministerstva výstavby a regionálneho
Z. z.)   		 	      rozvoja SR

4. Kontrola zabezpečenia a funkčnosti systému vnútornej kontroly v oblasti vecnej a časovej kontroly plnenia uznesení vlády SR. 

Kontrolované
subjekty:	vybrané ministerstvá

Cieľ: 	zistiť zabezpečenie a funkčnosť systému vnútornej kontroly pri vecnom a časovom plnení uznesení vlády SR z hľadiska dodržiavania zákona NR SR č. 10/1996 Z. z. o kontrole v štátnej správe v znení neskorších predpisov, interných usmernení a usmernení Úradu vlády SR. V prípade zistených nedostatkov zabezpečiť, aby boli prijaté opatrenia na ich odstránenie.

Termín:	výkon kontroly:  marec 2003
	realizácia         :  vláda SR - máj 2003

5. Kontrola využívania pomoci poskytovanej Slovenskej republike ako kandidátskej krajine prostredníctvom twinningových projektov.

Kontrolované 
subjekty:	Ministerstvo financií SR, Ministerstvo pôdohospodárstva SR, Ministerstvo životného prostredia SR, Úrad pre verejné obstarávanie, Colné riaditeľstvo, Centrálna finančná a kontraktačná jednotka

Cieľ:	zistiť reálny prínos zahraničnej pomoci poskytovanej Slovenskej republike prostredníctvom vybraných twinningových projektov, najmä výsledky spolupráce so zahraničnými expertmi a organizáciami. Zistiť efektívnosť pri nakladaní s poskytnutými prostriedkami Európskych spoločenstiev a štátneho rozpočtu v súvislosti so spolufinancovaním seminárov, školení a pod. Ďalej zistiť úroveň a výsledky realizácie z vykonávaných kontrol.

Termín: 	výkon kontroly:  apríl - máj 2003
	realizácia         :  vláda SR - júl 2003

6. Kontrola plnenia úloh z uznesení vlády SR splatných v 1. štvrťroku 2003, so zameraním na kontrolu dodržiavania právnych predpisov súvisiacich s výkonom štátnej správy pri udeľovaní licencií na vybrané druhy komodít. 

Kontrolované
subjekty:	Ministerstvo hospodárstva SR, Colné riaditeľstvo SR 
a vybrané colné úrady

Cieľ:	zistiť vecné a časové plnenie úloh vybraných uznesení vlády SR. Osobitne  sa  zamerať  na dodržiavanie zákonnosti a podmienok rozhodnutí pri vydávaní licencií vo vybraných komoditách. V prípade zistených nedostatkov zabezpečiť, aby boli prijaté opatrenia na ich odstránenie.

Termín: 	výkon kontroly:  jún - júl 2003
	realizácia         :  vláda SR - september 2003

Poznámka: Kontrolované subjekty budú určené v rámci spracovania Programov a  organizačného zabezpečenia príslušnej kontrolnej akcie a nadväzne im budú  oznámené. Týka sa úloh 2. a 4. 

C. Ďalšie úlohy Úradu vlády SR v oblasti kontroly:

7.   Informácia o vybavovaní petícií a sťažností za rok 2002 Úradom vlády SR a orgánmi štátnej správy. 

Cieľ: 	poskytnúť vláde SR bilančnú informáciu o počte, zameraní a vyhodnotení petícií a sťažností vybavovaných v roku 2002 orgánmi štátnej správy 

Termín :           	spracovanie:  marec 2003
realizácia   :   vláda SR - apríl 2003

Externá
spolupráca:    	útvary   kontroly  ústredných  orgánov  štátnej  správy  a odbory 
(§ 16 ods. 1 zákona           kontroly KÚ 
NR SR č. 152/1998 Z. z.)

8. Kontrola vybavovania a prešetrovania petícií a sťažností, ktoré prináležia do pôsobnosti Úradu vlády SR.

Cieľ:                	vykonávať operatívnu kontrolu alebo prešetrovanie takých petícií a sťažností, ktoré poukazujú na závažné nedostatky v činnosti prednostov KÚ a OÚ a tiež vyplývajú zo zákonných povinností Úradu vlády SR alebo ich kontrolu, resp. prešetrenie bude potrebné vykonať na základe rozhodnutia predsedu vlády SR, podpredsedov vlády SR a vedúceho Úradu vlády SR. O všetkých došlých podaniach spracovávať štvrťročné informácie.

Termín: 	výkon kontroly:   priebežne v I. polroku 2003 
 	realizácia         :   vláda SR, vedúci Úradu vlády SR
                                                                     	do 1 mesiaca od výkonu kontroly,
resp. prešetrenia sťažnosti 
Externá 
spolupráca:                	podľa obsahu  petície alebo sťažnosti vecne zainteresované orgány 
(§ 16 ods. 1 zákona           štátnej správy na všetkých stupňoch riadenia 
NR SR č. 152/1998 Z. z.)